****

**situații financiare consolidate**

**LA 31.12.2022**

**DN AGRAR GROUP SA**

**Companie listată pe piața MTS AeRO Premium a Bursei de Valori București**

**APRILIE 2023**

**CUPRINS**

[SUMAR REZULTATE FINANCIARE 3](#_Toc132185516)

[ANALIZA REZULTATELOR FINANCIARE 4](#_Toc132185517)

[ANALIZĂ CONT PROFIT ȘI PIERDERE CONSOLIDAT 4](#_Toc132185518)

[ANALIZĂ BILANȚ CONSOLIDAT 6](#_Toc132185519)

[PRINCIPALII INDICATORI FINANCIARI LA NIVEL CONSOLIDAT 8](#_Toc132185520)

[DECLARAȚIA CONDUCERII 14](#_Toc132185521)

Situațiile financiare consolidate la data de 31 decembrie 2022, prezentate în paginile următoare, sunt **auditate.**

# SUMAR REZULTATE FINANCIARE

DN AGRAR Group (simbol BVB: [DN](https://www.bvb.ro/FinancialInstruments/Details/FinancialInstrumentsDetails.aspx?s=DN)), cea mai mare fermă zootehnică integrată din România, lider în producţia de lapte de vacă, a încheiat anul 2022 cu afaceri în creștere cu peste 221% față de anul anterior, până la aproape 151 milioane de lei și un profit net de aproape 14 milioane de lei (+57% față de 2021). Rezultatele în creștere au fost susținute de integrarea celor două ferme Lacto Agrar (decembrie 2021) și Apold (aprilie 2022).

**Jan Gijsbertus De Boer, Președinte al Consiliului de Administrație DN AGRAR GROUP SA:**

„2022 a însemnat pentru DN AGRAR listarea la bursă, în piața AeRO, și anul în care am devenit cel mai mare producător de lapte de vacă din România, în urma a două achiziții, înregistrând o creștere de peste 60% a activelor totale. Ne-am concentrat pe consolidarea activității Grupului, pentru o companie mai eficientă și modernă. Este anul în care am făcut cele mai mari progrese în sensul poziționării ca lider de piață, la finele anului având 11.000 de animale și o suprafață cultivată de 7.000 de ha. În paralel, am continuat proiectele de digitalizare, precum și de investiții în creșterea capacității fermelor, modernizarea instalațiilor, echipamentelor specifice activităților zootehnice, precum și în utilaje proprii. Valoarea investițiilor în anul 2022 s-a ridicat la aproximativ 70 milioane lei.”

Principalele elemente ale bilanțului și contului de profit și pierdere în 2022 față de 2021:

* Activele totale ale DN AGRAR Group au crescut cu 60%, ajungând la 235 milioane de lei.
* Datoriile totale au fost de 152 milioane de lei, o creștere de peste 86%, urmare a achiziției fermei DN Agrar Apold și a lucrărilor de investiție efectuate la aceeași fermă pentru creșterea capacității de producție cu 50%.
* Capitalurile proprii au crescut cu 22%, până la aproape 80 milioane de lei, în urma majorării de capital realizate anul trecut.
* Cifra de afaceri netă a fost de aproape 151 milioane de lei, în timp ce veniturile din exploatare au fost de peste 205 milioane de lei, pe fondul creșterii veniturilor din producția vândută.
* Totalul cheltuielilor de exploatare a crescut cu mai mult de 237%, până la aproape 182 milioane de lei, în contextul creșterii numărului de animale direct productive în fermă și a suprafețelor lucrate pentru asigurarea necesarului de furaje, precum și achiziționarea de animale neproductive, tineret bovin și animale gestante care vor da naștere pentru prima dată și care vor produce ulterior și lapte.
* Rezultatul din activitatea financiară a fost determinat de creșterea soldului creditelor contractate.
* Rezultatul net obținut a fost de aproape 14 milioane de lei sau 0,08 lei pe acțiune, o majorare de aproape 57%.
* Rata de rentabilitate a capitalurilor proprii a fost de 17,9% în 2022 față de 14,6% în 2021.

Producția zilnică de lapte în fermele DN AGRAR a ajuns în 2022 la 140.000 litri, iar cea anuală este de aproape 50 de milioane de litri. În 2022, cantitatea de lapte livrată a înregistrat o creștere de 9,4%, comparativ cu anul 2021.

# ANALIZA REZULTATELOR FINANCIARE

DN AGRAR Group a înregistrat în 2022 o cifră de afaceri de 150,79 milioane de lei (+221,16%) și un profit net de 13,94 milioane de lei (+56,83%), comparativ cu perioada analizată din 2021.

Urmare a finalizării achizițiilor părților sociale aferente societăților DN Agrar Apold SRL, DN Agrar Holding SRL, DN Agrar Câlnic SRL și Prodag Gârbova SRL de la acționarul majoritar DN Agrar Garbova CV, poziția financiară a grupului de firme DN Agrar s-a îmbunătățit considerabil. Activele totale ale grupului au crescut cu 59,59%, ajungând la 234,55 milioane de lei. Activele imobilizate s-au majorat cu 66,63%, ajungând la 160,65 milioane de lei. Imobilizările necorporale s-au majorat cu 298,07% de la 1,68 milioane lei până la 6,70 milioane de lei.

DN AGRAR Group totalizează peste 11.000 de animale, atât vaci de lapte, cât și tineret bovin.

Grupul DN AGRAR include în portofoliul său, un număr de 15 societăți, dintre care 4 ferme, a căror activitate principală o reprezintă atât creșterea bovinelor de lapte (ferma Prodlact), cât și producția de lapte de vacă (fermele Cut, Lacto Agrar și Apold).

## ANALIZĂ CONT PROFIT ȘI PIERDERE CONSOLIDAT

La finalul anului 2022, veniturile din exploatare au fost de 205,4 milioane de lei, o creștere cu 217,69% comparativ cu aceeași perioadă a anului trecut.

În consolidarea Contului de Profit și Pierdere comparativele pentru indicatorii financiari sunt considerați la 31.12.2021. Astfel indicatorii poziției financiare ai grupului nu includ la 31.12.2021 rezultatele financiare obținute de către ferma DN Agrar Apold.

Ferma Lacto Agrar a fost preluată de către DN Agrar Group SA în luna decembrie a anului 2021, iar ferma DN Agrar Apold a fost preluată în luna aprilie 2022. Astfel, la 31.12.2022 indicatorii financiari ai grupului DN Agrar includ poziția financiară a fermelor Lacto Agrar și DN Agrar Apold.

La finalul anului 2022, veniturile din exploatare au fost de 205,42 milioane de lei, o creștere cu 217,69% comparativ cu aceeași perioadă a anului trecut. Veniturile din producția vândută au fost de 146,57 milioane de lei, înregistrând o creștere de 233,90% față de 2021. A doua cea mai mare contribuție au avut-o veniturile din subvenții de exploatare care au crescut cu 318,60% până la valoarea de 14,77 milioane de lei. Subvențiile primite prin APIA sunt pentru terenul agricol și producția de lapte crud. Subvențiile se acordă în funcție de numărul de animale deținute și de suprafața de teren folosită, în baza cererilor formulate de organizație.

Veniturile aferente producției de imobilizări corporale au crescut cu 469,13%, ajungând la 7,28 milioane de lei, acestea reprezintă creșterea efectivului de animale pentru reproducție.

Veniturile din vânzarea mărfurilor au crescut cu 39,75% până la valoarea de 4,27 milioane de lei, datorită vânzării produselor finite obținute din activitatea agricolă aferentă anului agricol 2022.

Cheltuielile din exploatare au crescut de asemenea datorită integrării fermelor Lacto Agrar și DN Agrar Apold în grupul DN Agrar. Totalul cheltuielilor de exploatare a crescut cu 237,45% la 31.12.2022, ajungând la 181,58 milioane de lei. Principala contribuție a fost adusă de cheltuielile cu materiile prime și materialele consumabile, care au atins 102,47 milioane de lei, o creștere cu 510,16% comparativ cu aceeași perioadă a anului trecut, evoluție legată de creșterea numărului de animale direct productive în fermă și a suprafețelor lucrate pentru asigurarea necesarului de furaje precum și a creșterilor de preț la materialele consumabile(ingrașăminte chimice, fertilizatori, semințe, combustibil) datorită conflictului armat dintre Rusia și Ucraina.

Această linie a fost urmată de cheltuielile cu prestațiile externe care au atins suma de 29,30 milioane de lei, o majorare cu 128,19%. Odată cu extinderea efectivului de animale au crescut și cheltuielile cu personalul la 23,18 milioane de lei, o majorare cu 106,13%. Această creștere a fost determinată de avansul numărului de angajați, grupul de firme DN Agrar având în prezent un număr mediu de 284 angajați față de 118 în aceeași perioadă a anului trecut. Cheltuielile cu amortizarea și ajustările de valoare au fost de 19,17 milioane de lei, o creștere cu 221,76%, datorită creșterii activelor totale în urma achiziției celor două ferme.

Rezultatul operațional al grupului de firme DN Agrar a crescut semnificativ, de la 10,85 milioane de lei, la un rezultat operațional de 23,84 milioane de lei, o majorare cu 119,68%.

Veniturile financiare au crescut cu 197,94%, până la 2,12 milioane de lei, în timp ce cheltuielile financiare au crescut cu 371,08%, ajungând la 8,44 milioane de lei. Creșterea cheltuielilor financiare a fost determinată în principal de creșterea cheltuielilor privind dobânzile cu 524,57% până la valoarea de 7,23 milioane de lei, datorită creșterii soldului la creditele contractate cu 70,57 milioane de lei, bani folosiți pentru achiziția fermei DN Agrar Apold de la fondul de investiții DN Agrar Garbova CV și pentru lucrările de investiție în curs de efectuare la ferma DN Agrar Apold pentru creșterea capacității de producție cu 50%.

Acest lucru a condus la un rezultat brut de 17,52 milioane de lei la 31.12.2022, o creștere de 79,32%, comparativ cu suma de 9,77 milioane de lei înregistrată în aceeași perioadă a anului trecut. La finalul anului 2022, grupul de firme DN Agrar a închis balanța cu un profit net de 13,94 milioane de lei, o majorare cu 56,83% față de 31.12.2021.

|  |  |  |  |
| --- | --- | --- | --- |
| **Contul de profit și pierdere**  **în LEI** | **31.12.2022** | **31.12.2021** | **Δ %** |
| Venituri din exploatare - total | 205.421.694 | 64.661.674 | 217,69% |
| Cheltuieli din exploatare - total | 181.579.817 | 53.808.826 | 237,45% |
| **Profitul sau pierderea din exploatare** | **23.841.877** | **10.852.848** | **119,68%** |
| Venituri financiare - total | 2.125.030 | 713.237 | 197,94% |
| Cheltuieli financiare - total | 8.438.652 | 1.791.345 | 371,08% |
| **Profitul sau pierderea financiar (ă)** | **(6.313.623)** | **(1.078.108)** | **485,62%** |
| Profitul sau pierderea brut(ă) | 17.528.254 | 9.774.740 | 79,32% |
| **Profitul sau pierderea net(ă) aferent grupului** | **13.940.230** | **8.888.910** | **56,83%** |

## 

## ANALIZĂ BILANȚ CONSOLIDAT

În consolidarea Bilanțului la 31.12.2022 comparativele pentru indicatorii financiari sunt considerați la 31.12.2021. Astfel indicatorii poziției financiare ai grupului nu includ la 31.12.2021 rezultatele financiare obținute de către ferma DN Agrar Apold care a fost preluată de către grupul de firme DN Agrar în luna aprilie 2022.

La finalul anului 2022 în urma achiziției fermei DN Agrar Apold, activele totale ale grupului au crescut cu 59,59%, ajungând la 234,55 milioane de lei. Activele imobilizate s-au majorat cu 66,63%, ajungând la 160,65 milioane de lei. Imobilizările necorporale s-au majorat cu 298,07% de la 1,68 milioane lei până la 6,70 milioane de lei datorita fondului de comert pozitiv in valoare de 5,07 milioane de lei inregistrat în urma achizitiei fermei DN Agrar Apold în luna aprilie 2022.

Activele circulante au crescut cu 46,63%, ajungând la 72,47 milioane de lei în perioada analizată. Creșterea a fost determinată în principal de majorarea stocurilor cu 52,27%, care au ajuns la 45,83 milioane de lei. Creanțele au crescut cu 66,12% și au ajuns la 25,04 milioane de lei. Creanțele au crescut datorită subvențiilor pentru anul 2022 pentru activitatea agricolă (zootehnie și vegetală) care urmează să fie încasate în perioada următoare. Scăderea de 62,64% în valoare de 2,66 milioane de lei la categoria casă și conturi la bănci față de 31.12.2021 a fost determinată de achitarea datoriilor scadente către furnizorii de materii prime, materiale consumabile și către furnizorii de imobilizări.

|  |  |  |  |
| --- | --- | --- | --- |
| **Indicatori de bilanț în LEI** | **31.12.2022** | **31.12.2021** | **Δ %** |
| Active imobilizate - total | 160.654.419 | 96.416.465 | 66,63% |
| Active circulante - total | 72.472.451 | 49.426.260 | 46,63% |
| Cheltuieli în avans | 1.428.834 | 1.133.043 | 26,11% |
| **Total active** | **234.555.704** | **146.975.768** | **59,59%** |

Datoriile pe termen scurt au crescut cu 42,79% ajungând la 59,67 milioane de lei, urmare a achiziției fermei DN Agrar Apold.

Datoriile pe termen scurt au crescut datorită împrumuturilor contractate de către DN Agrar Group SA pentru preluarea fermei DN Agrar Apold, precum și datorită preluării în cadrul grupului DN Agrar Group a liniilor de credit pe termen scurt primite de la ING Bank, de 5 milioane de lei pentru finanțarea activității curente a fermei DN Agrar Apold. Datoriile comerciale au o creștere de 14,35%, aproximativ 2,01 milioane de lei, urmare a creșterii stocurilor în urma preluării fermei DN Agrar Apold, fără datorii depășite la scadență.

|  |  |  |  |
| --- | --- | --- | --- |
| **Datorii pe termen scurt în LEI** | **31.12.2022** | **31.12.2021** | **Δ %** |
| Datorii pe termen scurt aferente contracte de împrumut | 31.077.768 | 12.890.712 | **141,09%** |
| Datorii pe termen scurt aferente contracte de leasing | 2.608.917 | 3.804.887 | **(31,43)%** |
| Garanții | 0 | 658.150 | **(100)%** |
| Datorii comerciale | 16.019.765 | 14.008.869 | **14,35%** |
| Datorii comerciale către parți legate | 6.002.022 | 7.180.654 | **(16,41)%** |
| Avansuri de la clienți | 9.980 | 9.986 | **(0,06)%** |
| Creditori diverși | 957.661 | 476.623 | **100,93%** |
| Salarii și alte drepturi datorate către personal | 1.280.894 | 829.898 | **54,34%** |
| Contribuții la asigurări sociale | 553.938 | 504.831 | **9,73%** |
| Impozitul pe venituri de natura salariilor | 57.350 | 107.120 | **(46,46)%** |
| Impozitul pe profit | 562.539 | 245.952 | **128,72%** |
| TVA de plată | 479.575 | 467.550 | **2,57%** |
| Alte taxe si impozite | 15.159 | 30.125 | **(49,68)%** |
| Decontari din operațiuni în participație | - | - | **0,00%** |
| Dividende Advies/Dat. in leg. cu asociatii | 50.001 | 578.623 | **(91)%** |
| Alte datorii pe termen scurt | - | - | **0,00%** |
| **Total** | **59.675.569** | **41.793.980** | **42,79%** |

Datoriile pe termen lung au crescut cu 136,25% datorită preluării fermei DN Agrar Apold cu o finanțare de 33,2 milioane de lei primită de la ING Bank. Astfel, la 31.12.2022 soldul datoriilor pe termen lung ajunge la 92,9 milioane de lei. Achiziția noii ferme a adăugat la datoriile pe termen lung ale grupului DN Agrar creditele de investiții cu un sold de 12,72 milioane de lei primite de către ferma DN Agrar Apold de la Raiffeisen Bank în anul 2013 pentru modernizarea și dezvoltarea capacității de producție, acestea au fost refinanțate de către ING Bank.

Față de anul 2021 se poate observă o creștere a împrumuturilor contractate de la ING Bank și datorită lucrărilor de investiție efectuate la ferma DN Agrar Apold pentru creșterea capacității de producție cu 50%. Suma totală a împrumutului contractat de la ING Bank pentru acest proiect de investiție este de 27,6 milioane de lei din care la data de 31.12.2022 erau folosiți aproximativ 26,5 milioane de lei.

Împrumuturile aferente contractelor de leasing de la BRD Sogelease au crescut cu 5,59 milioane de lei datorită contractării unui pachet de utilaje și echipamente tehnologice în valoare de 1,25 milioane de euro pentru îmbunătățirea și modernizarea parcului de utilaje.

|  |  |  |  |
| --- | --- | --- | --- |
| **Datorii pe termen lung în LEI** | **31.12.2022** | **31.12.2021** | **Δ %** |
| Împrumuturi de la Banca Transilvania | - | - | **-** |
| Împrumuturi de la Exim Bank | 13.807.749 | 16.775.339 | **(17,69)%** |
| Împrumuturi de la ING | 66.188.136 | 15.430.751 | **328,94%** |
| Împrumuturi de la Raiffeisen Bank | - | - | **-** |
| Leasing BT Leasing | 1.564.149 | 1.058.459 | **47,78%** |
| Leasing BRD Sogelease | 10.764.946 | 5.172.460 | **108,12%** |
| Leasing Unicredit | 386.698 | 534.487 | **(27,65)%** |
| Alte datorii pe termen lung (garanții diverse) | 72.225 | 2.475 | **2.818,18%** |
| Impozit amânat | 122.576 | 351.162 | **-** |
| **Total** | **92.906.479** | **39.325.133** | **136,25%** |

Provizioanele au crescut cu 52,63% în 2022, ajungând la 0,30 milioane de lei, față de sfârșitul anului 2021.

Capitalurile proprii au crescut cu 21,70%, ajungând la 79,66 milioane de lei, o majorare determinată de capitalul provenit din achiziția fermei DN Agrar Apold în luna aprilie 2022.

|  |  |  |  |
| --- | --- | --- | --- |
| **Indicatori de bilanț în LEI** | **31.12.2022** | **31.12.2021** | **Δ %** |
| Datorii: Sumele care trebuie plătite într-o perioadă de până la un an | 59.675.569 | 41.793.980 | **42,79%** |
| Datorii: Sumele care trebuie plătite într-o perioadă mai mare de un an | 92.906.479 | 39.325.133 | **136,25%** |
| Provizioane | 305.969 | 200.465 | **52,63%** |
| Venituri în avans | 2.006.257 | 198.172 | **912,38%** |
| Datorii - total | 152.582.048 | 81.119.113 | **88,10%** |
| Capitaluri proprii - TOTAL | 79.661.430 | 65.458.018 | **21,70%** |
| **Total capitaluri proprii și datorii** | **234.555.704** | **146.975.768** | **59,59%** |

## PRINCIPALII INDICATORI FINANCIARI LA NIVEL CONSOLIDAT

|  |  |  |  |
| --- | --- | --- | --- |
| **Indicatorul lichidității curente** | **31.12.2022** | **31.12.2021** | **31.12.2020** |
| Active curente (A) | 72.472.451 | 49.426.260 | 22.362.883 |
| Datorii curente (B) | 59.675.569 | 41.793.980 | 23.430.660 |
| **A/B** | **1,21** | **1,18** | **0,95** |

|  |  |  |  |
| --- | --- | --- | --- |
| **Indicatorul gradului de îndatorare** | **31.12.2022** | **31.12.2021** | **31.12.2020** |
| Capital împrumutat (A) | 92.906.479 | 39.325.133 | 26.614.807 |
| Capital propriu (B) | 79.661.430 | 65.458.018 | 29.844.190 |
| **A/B** | **117%** | **60%** | **89%** |

|  |  |  |  |
| --- | --- | --- | --- |
| **Indicatorul gradului de îndatorare** | **31.12.2022** | **31.12.2021** | **31.12.2020** |
| Capital împrumutat (A) | 92.906.479 | 39.325.133 | 26.614.807 |
| Capital angajat (B) | 172.567.909 | 104.429.514 | 56.458.997 |
| **A/B** | **54%** | **38%** | **47%** |

Capital împrumutat = Credite peste 1 an

Capital angajat = Capital împrumutat + Capital propriu

|  |  |  |  |
| --- | --- | --- | --- |
| **Viteza de rotație a activelor imobilizate** | **31.12.2022** | **31.12.2021** | **31.12.2020** |
| Cifra de afaceri (A) | 150.789.463 | 46.951.665 | 38.220.407 |
| Active imobilizante (B) | 160.654.419 | 96.416.465 | 57.557.888 |
| **A/B** | **0,94** | **0,49** | **0,66** |

|  |
| --- |
| **Grupul DN AGRAR GROUP SA** |
| **CONTUL DE PROFIT și PIERDERE CONSOLIDAT** |
| **încheiat la 31 Decembrie 2022** |
| **(toate sumele sunt exprimate în LEI)** |

| **Indicatori de bilanț în LEI** | **31.12.2022** | **31.12.2021** | **Δ %** |
| --- | --- | --- | --- |
| **Cifra de afaceri netă** | **150.789.463** | **46.951.665** | **221,16%** |
| Producţia vândută | 146.569.859 | 43.896.458 | **233,90%** |
| Venituri din vânzarea mărfurilor | 4.269.816 | 3.055.422 | **39,75%** |
| Reduceri comerciale acordate | (50.212) | (215) | **23.254,42%** |
| Venituri din dobânzi înregistrate de entităţile radiate din Registrul general și care mai au în derulare contracte de leasing | - | - | - |
| Venituri aferente costului producţiei în curs de execuţie | - | - | - |
| Sold C | 31.192.980 | 5.933.943 | **425,67%** |
| Sold D | - | - | - |
| 3. Venituri din producţia de imobilizari necorporale si corporale | 7.286.171 | 1.280.233 | **469,13%** |
| 4. Venituri din reevaluarea imobilizărilor corporale | - | - | - |
| 5. Venituri din producţia de investiţii imobiliare | - | - | - |
| 6. Venituri din subvenții de exploatare | 14.773.481 | 3.529.295 | **318,60%** |
| 7. Alte venituri din exploatare | 1.379.599 | 6.966.538 | **(80,20) %** |
| -din care, venituri din subvenții pentru investiții | 132.023 | - | - |
| -din care, venituri din fondul comercial negativ | - | - | - |
| **Venituri din exploatare - total** | **205.421.694** | **64.661.674** | **217,69%** |
| 8. a) Cheltuieli cu materiile prime şi materialele consumabil | 102.471.382 | 16.794.227 | **510,16%** |
| Alte cheltuieli materiale | 1.878.985 | 932.002 | **101,61%** |
| b) Alte cheltuieli externe | 3.567.240 | 1.168.215 | **205,36%** |
| c) Cheltuieli privind mărfurile | 528.394 | 2.724.446 | **(80,61) %** |
| Reduceri comerciale primite | (833.066) | (52.872) | **1.475,63%** |
| **9. Cheltuieli cu personalul** | **23.186.709** | **11.248.522** | **106,13%** |
| a) Salarii şi indemnizaţii | 22.687.700 | 10.988.016 | **106,48%** |
| b) Cheltuieli cu asigurările şi protecţia socială | 499.009 | 260.506 | **91,55%** |
| **10.a) Ajustări de valoare privind imobilizările corporale şi necorporale** | **19.176.414** | **5.960.080** | **221,75%** |
| a.1) Cheltuieli | 9.177.133 | 5.960.080 | **221,76%** |
| a.2) Venituri | (719) | - | - |
| **b) Ajustări de valoare privind activele circulante** | **(880.469)** | **50.649** | **(1.838,37)%** |
| b.1) Cheltuieli | 1.757.557 | 250.065 | **602,84%** |
| b.2) Venituri | 877.088 | 300.714 | **191,67%** |
| **11. Alte cheltuieli de exploatare** | **30.787.376** | **15.068.775** | **104,31%** |
| 11.1. Cheltuieli privind prestaţiile externe | 29.305.792 | 12.842.966 | **128,19%** |
| 11.2. Cheltuieli cu alte impozite, taxe şi vărsăminte asimilate; cheltuieli reprezentând transferuri şi contribuţii datorate în baza unor acte normative speciale | 594.779 | 289.492 | **105,46%** |
| 11.3. Cheltuieli cu protecţia mediului înconjurător | - | - | - |
| 11.4 Cheltuieli din reevaluarea imobilizărilor corporale | - | - | - |
| 11.5. Cheltuieli privind calamităţile şi alte evenimente similare | - | - | - |
| 11.6. Alte cheltuieli | 886.805 | 1.936.317 | **(54,20)%** |
| Cheltuieli cu dobânzile de refinanţare înregistrate de entităţile radiate din Registrul general si care mai au in derulare contracte de leasing | - | - | - |
| **Ajustări privind provizioanele** | **64.086** | **(16.081)** | **(498,52) %** |
| - Cheltuieli | 302.017 | 137.927 | **118,97%** |
| - Venituri | 366.103 | 121.846 | **200,46%** |
| **Cheltuieli de exploatare** | **181.579.817** | **53.808.826** | **237,45%** |
| **PROFITUL SAU PIERDEREA DIN EXPLOATARE** | **23.841.877** | **10.852.848** | **119,68%** |
| 12. Venituri din interese de participare | - | 222.841 | - |
| - din care, veniturile obţinute de la entităţile afiliate | - | - | - |
| 13. Venituri din dobânzi | 116.143 | 131.088 | **(11,40) %** |
| - din care, veniturile obţinute de la entităţile afiliate | 197.642 | - | - |
| 14. Venituri din subvenţii de exploatare pentru dobânda datorată | - | - | - |
| 15. Alte venituri financiare | 2.008.887 | 359.308 | **459,10%** |
| -din care, venituri din alte imobilizări financiare | - | - | - |
| **VENITURI FINANCIARE – TOTAL** | **2.125.030** | **713.237** | **197,94%** |
| 16. Ajustări de valoare privind imobilizările financiare şi investiţiile financiare deţinute ca active circulante | - | - | - |
| - Cheltuieli | - | - | - |
| - Venituri | - | - | - |
| 17. Cheltuieli privind dobânzile | 7.233.267 | 1.158.113 | **524,57%** |
| - din care, cheltuielile în relaţia cu entităţile afiliate | 209.868 | - | **-** |
| 18. Alte cheltuieli financiare | 1.205.385 | 633.232 | **90,35%** |
| **CHELTUIELI FINANCIARE – TOTAL** | **8.438.652** | **1.791.345** | **371,08%** |
| **PROFITUL SAU PIERDEREA FINANCIAR(Ă)** | **(6.313.623)** | **(1.078.108)** | **485,62%** |
| **VENITURI TOTALE** | **207.546.723** | **65.374.911** | **217,47%** |
| **CHELTUIELI TOTALE** | **190.018.469** | **55.600.171** | **241,76%** |
| **19. PROFITUL SAU PIERDEREA BRUT(Ă)** | **17.528.254** | **9.774.740** | **79,32%** |
| 20. Impozitul pe profit | 3.222.147 | 795.009 | **305,30%** |
| 21. Impozitul specific unor activități | - | - | **-** |
| 22. Alte impozite neprezentate la elementele de mai sus | 33.141 | 52.645 | **(37,05)%** |
| **23. PROFITUL SAU PIERDEREA NET(Ă) A EXERCIŢIULUI FINANCIAR** | **14.272.966** | **8.927.086** | **59,88%** |
| Profit sau pierdere net (ă) aferente Intereselor minoritare | 332.736 | 38.176 | **771,58%** |
| **23. PROFITUL SAU PIERDEREA NET(Ă) AFERENT GRUPULUI** | **13.940.230** | **8.888.910** | **56,83%** |

|  |
| --- |
| **Grupul DN AGRAR GROUP SA** |
| **BILANȚUL SOCIETĂȚILOR CONSOLIDATE** |
| **încheiat la 31 Decembrie 2022** |
| **(toate sumele sunt exprimate în LEI)** |

|  | **31.12.2022** | **31.12.2021** | **Δ %** |
| --- | --- | --- | --- |
| **I. IMOBILIZĂRI NECORPORALE** | 6.704.090 | 1.684.128 | **298,07%** |
| **II. IMOBILIZĂRI CORPORALE** | 153.895.993 | 94.680.967 | **62,54%** |
| **III. IMOBILIZĂRI FINANCIARE** | 54.336 | 51.370 | **5,77%** |
| **Active imobilizate – total** | **160.654.419** | **96.416.465** | **66,63%** |
| I. Stocuri | 45.838.344 | 30.102.953 | **52,27%** |
| II.Creanțe | 25.047.812 | 15.077.828 | **66,12%** |
| III. Investiții pe termen scurt | - | - | **-** |
| IV. Casa și conturi la bănci | 1.586.295 | 4.245.479 | **(62,64)%** |
| **Active circulante - total** | **72.472.451** | **49.426.260** | **46,63%** |
| **Cheltuieli în avans** | **1.428.834** | **1.133.043** | **26,11%** |
| Sume de reluat într-o perioadă de până la un an | 749.015 | 520.529 | **43,89%** |
| Sume de reluat într-o perioadă mai mare de un an | 679.819 | 612.514 | **10,99%** |
| Datorii: Sumele care trebuie plătite într-o peritada de până la un an | 59.675.569 | 41.793.980 | **42,79%** |
| **ACTIVE CIRCULANTE NETE/ DATORII CURENTE NETE** | **13.406.641** | **7.954.637** | **68,54%** |
| **TOTAL ACTIVE MINUS DATORII CURENTE** | **174.740.878** | **104.983.616** | **66,45%** |
| Datorii: Sumele care trebuie plătite într-o perioadă mai mare de un an | 92.906.479 | 39.325.133 | 136,25% |
| Provizioane | 305.969 | 200.465 | 52,63% |
| **VENITURI ÎN AVANS** | **2.006.257** | **198.172** | **912,38%** |
| **1. Subvenţii pentru investiţii** | **2.006.257** | **198.172** | **912,38%** |
| Sume de reluat într-o perioadă de până la un an | 139.256 | 198.172 | (29,73)% |
| Sume de reluat într-o perioadă mai mare de un an | 1.867.001 | - | - |
| **2. Venituri înregistrate în avans** | - | - | - |
| Sume de reluat într-o perioadă de până la un an | - | - | - |
| Sume de reluat într-o perioadă mai mare de un an | - | - | - |
| **3. Venituri în avans aferente activelor primite prin transfer de la clienţi** | - | - | - |
| Sume de reluat într-o perioadă de până la un an | - | - | - |
| Sume de reluat într-o perioadă mai mare de un an | - | - | - |
| Fondul comercial negativ (ct.2075) | - | - | - |
| **Capital** | **31.818.845** | **10.606.282** | **200,00%** |
| 1. Capital subscris vărsat | 31.818.845 | 10.606.282 | 200,00% |
| 2. Capital subscris nevărsat | - | - | - |
| 3. Patrimoniul regiei | - | - | - |
| 4. Patrimoniul institutelor naţionale de cercetare-dezvoltare | - | - | - |
| 5. Alte elemente de capitaluri proprii DR/ (CR) | - | - | - |
| **II. Prime de capital (ct. 104)** | **734.004** | **21.946.567** | **(96,66) %** |
| **III. Rezerve din reevaluare (ct. 105)** | **-** | **-** | - |
| **IV. Rezerve** | **406.683** | **142.826** | **184,74%** |
| Acţiuni proprii (ct 109) | (65.280) | (21.760) | 200,00% |
| Câştiguri legate de instrumentele de capitaluri proprii | - | - | - |
| Pierderi legate de instrumentele de capitaluri proprii | - | - | - |
| **V. PROFITUL SAU PIERDEREA REPORTAT(Ă)- SOLD C** | **32.364.364** | **23.584.202** | **37,23%** |
| **VI. PROFITUL SAU PIERDEREA EXERCIŢIULUI FINANCIAR - SOLD C** | **13.940.230** | **8.888.910** | **56,83%** |
| **Repartizarea profitului** | **(222.572)** | **(91.886)** | - |
| **INTERESE MINORITARE** | **685.158** | **402.877** | **70,07%** |
| **CAPITALURI PROPRII - TOTAL** | **79.661.430** | **65.458.018** | **21,70%** |

# DECLARAȚIA CONDUCERII

Alba-Iulia, 31 decembrie 2022

Conform celor mai bune informații disponibile, confirmăm că situațiile financiare intermediare consolidate și individuale simplificate auditate întocmite pentru perioada încheiată la 31 decembrie 2022, oferă o imagine corectă și conformă cu realitatea a activelor, obligațiilor, poziției financiare și a situației veniturilor și cheltuielilor DN AGRAR GROUP SA, așa cum este prevăzut de standardele de contabilitate aplicabile, și că Raportul de management oferă o imagine corectă și conformă cu realitatea evenimentelor importante care au avut loc în decursul exercițiului financiar 2022 și a impactului acestora asupra situațiilor financiare intermediare consolidate și individuale simplificate.

**Jan Gijsbertus de Boer**

Președintele Consiliului de Administrație al DN AGRAR GROUP S.A.